**Dobeles novada domes saistošo noteikumu Nr.20**

**’’Grozījums Dobeles novada pašvaldības 2022. gada 24. novembra saistošajos noteikumos Nr.44 „Dobeles novada pašvaldības līdzfinansējuma piešķiršanas kārtība dzīvojamo māju un dzīvojamo māju jaunbūvju pieslēgšanai centralizētajai ūdensapgādes un kanalizācijas sistēmai ””**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.Mērķis un nepieciešamības pamatojums.** | 1.1. Saistošo noteikumu “Grozījums Dobeles novada pašvaldības 2022. gada 24. novembra saistošajos noteikumos Nr.44 „Dobeles novada pašvaldības līdzfinansējuma piešķiršanas kārtība dzīvojamo māju un dzīvojamo māju jaunbūvju pieslēgšanai centralizētajai ūdensapgādes un kanalizācijas sistēmai ”” (turpmāk – Noteikumi) mērķis ir pagarināt pieslēguma izbūves termiņu, kurā jāveic pieslēguma izbūve no līdzfinansējuma līguma noslēgšanas dienas, no 6 mēnešiem uz 12 mēnešiem. Grozījumi nepieciešami, jo gandrīz visi iedzīvotāji izvēlas vietējos būvdarbu veicējus, kuri savas noslodzes dēļ nevar nodrošināt darbu izpildi laicīgi. Bieži ir gadījumi, kad jau iestājas nelabvēlīgi laika apstākļi darbu veikšanai, tiek aizmirsts par līdzfinansējuma līguma termiņa pagarināšanu. 1.2. Grozījumu saistošajos noteikumos var izdarīt tikai ar citiem saistošajiem noteikumiem. |
| **2. Fiskālā ietekme uz pašvaldības budžetu.** | Nav ietekmes. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci.** | Nav attiecināms. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | 4.1. Administratīvās procedūras neietekmē.4.2. Izsludinātie noteikumi tiks publicēti oficiālajā izdevumā "Latvijas Vēstnesis". Noteikumi tiks publicēti pašvaldības informatīvajā izdevumā un oficiālajā pašvaldības tīmekļvietnē, vienlaikus nodrošinot atbilstību oficiālajai publikācijai norādot atsauci uz oficiālo publikāciju atbilstoši [Pašvaldību likuma](https://likumi.lv/ta/id/336956-pasvaldibu-likums#_blank) [47. panta](https://likumi.lv/ta/id/336956-pasvaldibu-likums#_blank) astotajai daļai. |
| **5. Ietekme uz pašvaldības funkcijām un cilvēkresursiem** | 5.1. Noteikumi ir izstrādāti pašvaldības autonomo funkciju nodrošināšanai.5.2. Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas.  |
| **6.Izpildes nodrošināšana** | Noteikumu projekts neietekmē izpildes nodrošināšanu. |
| **7. Prasību un izmaksu samērīgumu pret ieguvumiem, ko sniedz mērķa sasniegšana.** | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| **8. Izstrādes gaitā veiktās konsultācijas ar privātpersonām un institūcijām.** | 8.1. Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām.8.2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana. 8.3. Noteikumu projekts bija publicēts pašvaldības tīmekļvietnē [www.dobele.lv](http://www.dobele.lv/) no 2024. gada 10. jūlija līdz 2024. gada 24. jūlijam (ieskaitot). 8.4. Publicēšanas laikā par noteikumu projektu netika saņemti sabiedrības viedokļi. |

Domes priekšsēdētājs I.Gorskis